KLM Cityhopper

KLM Cityhopper je regionálna dcérska spoločnosť KLM Royal Dutch Airlines, patriaca pod leteckú holdingovú spoločnosť Air France-KLM. Letecká spoločnosť KLM využíva Cityhopper na kratších linkách v rámci Európy. KLM so svojou dcérskou spoločnosťou zdieľa ICAO aj IATA kód. Cityhopper lieta do 44 destinácií, čo sa však môže líšiť vzhľadom na ročné obdobie.

História 
Letecká spoločnosť bola založená 1. apríla 1991, kedy začala aj svoju činnosť. KLM Cityhopper sa vytvorila zlúčením KLM Cityhopper a Netherlines. Ako súčasť reštrukturalizačných plánov sa v novembri 2002 spoločnosť zlúčila s regionálnou spoločnosťou KLM UK pod spoločným názvom KLM Cityhopper.

Flotila

Súčasná flotila 

Flotila KLM Cityhopper pozostáva z nasledujúcich lietadiel (stav z decembera 2013):

V júli 2013 spoločnosť oznámila dohodu o prenájme šiestich nových lietadiel Embraer 190 od spoločnosti BOC Aviation. Na druhej strane zredukuje do apríla 2014 svoju flotilu až o 7 lietadiel Fokker 70.

Lietadlá používané v minulosti

Mimoriadne udalosti a nehody 
Saab 340, ktorý 4. apríla 1994 operoval KLM Cityhopper let 433 havaroval na letisku v Amsterdame. Pri havárií zomreli 3 ľudia a ďalší deviati sa vážne zranili. Chybné výstražné svetlo spôsobilo, že posádka sa domnievala o poruche motora. Pri finálnom priblížení sa kapitán vo výške 27 metrov rozhodol pristátie zopakovať a dal motoru číslo jedna plný plyn, pričom druhý motor išiel na voľnobeh. Lietadlo nakoniec dopadlo na zem v 80 stupňovom uhle.

Iné projekty

Externé odkazy 
Oficiálna webstránka v anglickom jazyku
Oficiálna webstránka v holandčine

Letecké spoločnosti Holandska
Podniky založené v 1991